Nearly 12 lakhs candidate ready to attend TNPSC Group 4 exam | 10,000 அரசு பணியிடங்களுக்கு டி.என்.பி.எஸ்.சி., குரூப் - 4 தேர்வு எழுதுபவர்கள் 12 லட்சம் பேர்| Dinamalar
தமிழ்நாடு 10,000 அரசு பணியிடங்களுக்கு டி.என்.பி.எஸ்.சி., குரூப் - 4 தேர்வு எழுதுபவர்கள் 12 லட்சம் பேர்
பிப்ரவரி 21,2017 இன்றுகடந்த வாரம்கடந்த மாதம் Advertisement கருத்துகள் (11) கருத்தைப் பதிவு செய்ய Colors:
ஜூலை2012 01:49
ஜூலை 06,2012 23:25 சென்னை: டி.என்.பி.எஸ்.சி., நடத்தும் குரூப்-4 தேர்வு, மாநிலம் முழுவதும் இன்று, 4,000 மையங்களில் நடந்தது. 10,793 காலிப் பணியிடங்களை நிரப்ப நடக்கும் தேர்வில், முதன் முறையாக இதுவரை இல்லாத அளவிற்கு 12 லட்சம் பேர் போட்டி போட்டனர். தட்டச்சர், சுருக்கெழுத்தர், இளநிலை உதவியாளர் உள்ளிட்ட குரூப் - 4 பணியிடங்கள் மற்றும் குரூப் - 8ன் கீழ், இந்து சமய அறநிலையத்துறையில் நிர்வாக அலுவலர் உள்ளிட்ட 10,793 காலிப் பணியிடங்களை நிரப்புவதற்கான போட்டித் தேர்வு குறித்த அறிவிப்பை, ஏப்ரல் இறுதியில் டி.என்.பி.எஸ்.சி., அறிவித்தது. இணையதளம் மூலம், ஏப்ரல் 27ம் தேதியில் இருந்து, ஜூன் 4ம் தேதி வரை, போட்டி போட்டுக் கொண்டு விண்ணப்பித்தனர். இதுவே முதன்முறை: பத்தாம் வகுப்பு கல்வித் தகுதி நிலையில் நடக்கும் தேர்வு என்பதால், தேர்வாணைய வரலாற்றில் இதுவரை இல்லாத அளவிற்கு, 12,33,731 பேர் விண்ணப்பித்தனர். குரூப் - 4 தேர்வு, இன்று காலை, 10 மணி முதல், பிற்பகல் 1 மணி வரை நடந்தது. பொது அறிவு மற்றும் பொதுத் தமிழ் அல்லது பொது ஆங்கிலம் ஆகியவை தேர்வாக நடக்கிறது. 200 கேள்விகளுக்கு, தலா ஒன்றரை மதிப்பெண் வீதம், 300 மதிப்பெண்களுக்கு தேர்வு நடந்தது. "அப்ஜக்டிவ்' வகையில் கேள்வித்தாள் இருக்கும். குரூப் - 8க்கான தேர்வு, பிற்பகல் 2.30 மணி முதல், மாலை 5.30 வரை நடந்தது. தேர்வாணையத்திற்கு சவால்: முதன் முறையாக, அதிகமான காலிப் பணியிடங்கள் மற்றும் இதற்கு 12 லட்சம் பேர் போட்டி போடுவதால், இத்தேர்வை நடத்துவது, டி.என்.பி.எஸ்.சி.,க்கு சவாலாக அமைந்தது. இதனால், அறிவிப்பை வெளியிட்டதில் இருந்து, தேர்வாணையத்தலைவர் நடராஜ், தேர்வாணைய அதிகாரிகளுடன் அடிக்கடி ஆலோசனை நடத்தி, தேவையான ஏற்பாடுகளை செய்து வந்தார். தேர்வு பணியில் 75 ஆயிரம் பேர்: மாவட்ட கலெக்டர்கள் மற்றும் எஸ்.பி.,க்களுடனும், நடராஜ் ஆலோசனை நடத்தி, எவ்வித முறைகேடும் நடக்காதபடி, தீவிர கண்காணிப்புடனும், பாதுகாப்புடனும் தேர்வு நடக்க ஏற்பாடு செய்தார். மாநிலம் முழுவதும், 4,309 மையங்களில் தேர்வுகள் நடக்கின்றன. தேர்வுப் பணியில், 75 ஆயிரம் அரசு அலுவலர்கள், ஆசிரியர்கள் ஈடுபடுகின்றனர்.
பறக்கும் படை ஏராளம்: மாவட்ட கலெக்டர்கள், மாவட்ட வருவாய் அலுவலர்கள், வருவாய் கோட்ட அலுவலர்கள் உள்ளிட்டோர் தலைமையிலான குழுவினர், தேர்வை கண்காணித்தனர்.
Comments பிப்ரவரி 20,2017சபாநாயகர் மீது நம்பிக்கை இல்லா தீர்மானம் தி.மு.க., ...
Comments பிப்ரவரி 20,2017சட்டசபையில் நடந்தது என்ன? கவர்னருக்கு அறிக்கை ...
Comments பிப்ரவரி 20,2017ஜெ., அறையில் இடைப்பாடி பழனிசாமி : பணிகளை ...
trp - coimbatore,இந்தியா 07-ஜூலை-201212:32:42 IST Report Abuse
இடஒதுக்கீடு என்ற வைரசை புறந்தள்ளி திறமையை மட்டும் கணக்கில் கொண்டு அரசு பணியாளர்களை தேர்ந்தெடுத்தால் கலாம் கனவு கண்ட இந்தியா விரைவில் சாத்தியமே .செய்வார்களா ?
Reply Cancel Nagaraj - Hyderabad,இந்தியா 07-ஜூலை-201211:55:48 IST Report Abuse
ஆமா இந்த IT கம்பெனிங்க எப்போ வேலைய விட்டு தூக்குவானுங்கனு அவனவனுக்கும் பயம் வந்துடுச்சி
Reply Cancel padmapriya - TIRUPUR,இந்தியா 07-ஜூலை-201211:10:47 IST Report Abuse
ஆல் தி பெஸ்ட். எல்லாரும் எக்ஸாம் நல்லா பண்ணுங்க பிரெண்ட்ஸ்.
Reply Cancel p.boopathy enkira Boopathiyar - chennai,இந்தியா 07-ஜூலை-201211:05:25 IST Report Abuse
அரசு வேலை மாவட்ட வேலை வாய்ப்பு அலுவலகத்தின் மூலம் பணி வழங்க வேண்டும்.., பதிவு செய்த அனைவர்க்கும் மூப்பு அடிபடையில் குறைந்த பட்சம் 15 வருட பணி வழங்க வேண்டும். அரசு பணி தேர்வு முறையில் படித்தவர்க்களை எமாற்ற வேண்டாம்..,
Reply Cancel p.boopathy enkira Boopathiyar - chennai,இந்தியா 07-ஜூலை-201210:12:00 IST Report Abuse
அரசாங்க வேலை, மாவட்ட வேலை வாய்ப்பு அலுவலகம் மூலம் அளிக்க படவேண்டும். வேலைவாய்ப்பு அலுவலகத்தில் பதிவு செய்வது பயன் இல்லை.., என்பது தெளிவாகுது. அவற்றை முடிவிடவேண்டும்.
Reply Cancel stanislas - vailankanni,இந்தியா 07-ஜூலை-201207:28:44 IST Report Abuse
ஆர்த்த சபை நூற்றொருவர்ஆயிரத்தொன்றாம் புலவர்வார்த்தை பதினாயிரத்தொருவர்..இது பழஞ் செய்தி. இன்று லட்சத்துக்கு ஒருவருக்கு பணி..நடராஜ் மிகப் பெரும் பொறுப்பில் உண்மையும் வெளிப்படைத்தன்மையும் கோலோச்ச இடம் அளித்தால், அவரின் பாதம் பணிவோம். மாறாக,ஒரு துளி அளவு நடக்குமாயின், பதவி விலகி, நாட்டு மக்களுக்கு உண்மையை பேசாமல் சொல்லலாம். நல்லதே நடுக்கும்.நம்புவோம்
Reply Cancel அறிவாலயம் c / o போயஸ் கார்டன் - Chennai,இந்தியா 07-ஜூலை-201207:11:35 IST Report Abuse
அடேங்கப்பா. தேச சேவை செய்ய இத்தனை தமிழர்களா? உண்மையாவே வேலை செய்யனும்னு கண்டிஷன் போட்டா இவ்வளவு போட்டியிருக்குமா? வேலை செய்யாமலிருக்கும் வேலைக்குத்தானே இவ்வளவு போட்டி
Reply Cancel radhakrishnan venugopalan - thiruvaroor,இந்தியா 07-ஜூலை-201201:55:03 IST Report Abuse
மிகவும் நல்ல செய்தி..திருடர் முன்னேற்ற கழக தலைவர் மு க இடம் பயிற்சி எடுத்து எப்படி லஞ்சம் வாங்கனும்னு தெரிசிகிடும்க.அப்பதான் அரசாங்க வேலை பெற்ற பாக்கியத்தை முழுமையா பெற முடியும்.
Reply Cancel Thangairaja - tcmtnland,இந்தியா 07-ஜூலை-201200:37:36 IST Report Abuse
ஜெயலலிதா இம்முறை ஆட்சி பொறுப்பேற்ற பிறகு செய்த ஒரே உருப்படியான காரியம், நடராஜை டி என் பி எஸ் சி கலைவவராக நியமித்தது தான். இத்தேர்வை வெற்றிகரமாக நடத்தி உண்மையான திறமையானவர்களுக்கு மனிதாபிமான payirchiyudan வேலை வாய்ப்பளித்தால் தமிழகம் வாழ்த்தும். aalumkatchiyinar அதற்கு இடம் கொடுப்பார்களா என்பது தான் மில்லன் டாலர் கேள்வி. ஆளும்கட்சியினரும் அரசு ஊழியர்களும் எவ்வித கட்டுப்பாடுமின்றி அராஜக தர்பார் நடத்தி கொண்டிருப்பதாக தமிழகத்தில் இருந்து வரும் செய்திகள் ஊர்ஜித படுத்துகின்றன. உடனே முந்தைய ஆட்சியை குறை சொல்வோர் கூவலாம், அன்று ஹேஷ்யமாக சொன்ன குற்றசாட்டுகள் இன்று நிதர்சனமாகி இருப்பதாக நடுநிலையாளர்கள் சொல்ல கேள்வி படுகிறோம். வாய்மை சுடும்.
samayole sri - mannargudi,இந்தியா 07-ஜூலை-201208:51:49 IST Report Abuse
ஆளும் கட்சியினர் இடம் கொடுப்பார்களா மிக பெரிய கேள்வி தான் ... பொறுத்திருந்து பாப்போம் ........
Share this comment B Sivanesan - London,யுனைடெட் கிங்டம் 07-ஜூலை-201209:25:17 IST Report Abuse
கலைஞர் ஆட்சியில் இது எப்படி இருந்தது எனபதையும் எழுதவும்....
மேலும் செய்திகள் பிப்ரவரி 21,2017பகவான் யோகிராம் சுரத்குமார் ஆராதனை விழா மேலும் பிப்ரவரி 21,2017ரூ.2 லட்சத்திற்கு மேல் ரொக்கத்தில் நகை வாங்கினால் 1 சதவீத வரி